
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 376 


24 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χρήση, κυκλοφορία και άλλα θέματα σχετικά μετά αυ¬ 
τό κίνητα-οχήματα των υπηρεσιών του δημόσιου 

τομέα. 1 

Επίδομα Ευθύνης Διοίκησης-Διεύθυνσης του προσω¬ 
πικού της Ελληνικής Αστυνομίας και του Πυροσβε¬ 
στικού Σώματος. 2 

Έγκριση υπερωριακής εργασίας Αστυνομικών Οργά¬ 
νων της προσωπικής ασφάλειας του Υφυπουργού 
Ανάπτυξης. 3 


ΑΠΟΦΑΣΕΙ Σ 

Αριθ. οικ.543/5543 (1) 

Χρήση, κυκλοφορία και άλλα θέματα σχετικά με τα αυτο- 

κίνητα-οχήματα των υπηρεσιών του δημόσιου τομέα. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α) Του Ν.Δ. 2396/1953 (ΦΕΚ 117/Α') «Περί κανονισμού 
χρήσεως και κινήσεως αυτοκινήτων οχημάτων του Δημο¬ 
σίου, των Οργανισμών Τοπικής Αυτοδιοικήσεως και των 
ενγένει Νομικών Προσώπων Δημοσίου Δικαίου». 

β) Του άρθρου 29Ατου Ν. 1558/1985 (ΦΕΚ 137Α'), όπως 
προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε από το άρθρο 1 παρ. 2α του 
Ν. 2469/1997 (ΦΕΚ38Α'). 

γ) Των άρθρων 3 παρ. 4 και 5 περίπτ. β' του Ν.Δ. 
216/1974 (ΦΕΚ 367/Α') «Περί συστάσεως Υπουργείου 
Προεδρίας Κυβερνήσεως». 

δ) Του άρθρου 2 παρ. 3 περ. δ'του Ν. 851/1978 (ΦΕΚ 
233/Α') «περί της Εθνικής Σημαίας, των Πολεμικών Σημαι¬ 
ών, κ.λ.π.». 

ε) Των άρθρων 3 περ. γ' και 22 παρ. 3 του Ν. 2362/1995 
(ΦΕΚ247/Α795) «ΠερίΔημοσίου Λογιστικού, ελέγχουτων 
δαπανών του Κράτους και άλλες διατάξεις». 

στ) Του άρθρου 19παρ.4του Ν. 2503/1997 (ΦΕΚ107/Α') 
«Διοίκηση, οργάνωση, στελέχωσητης Περιφέρειας, ρύθ¬ 


μιση θεμάτων για την τοπική αυτοδιοίκηση και άλλες δια¬ 
τάξεις». 

ζ) Του άρθρου Ιπαρ. ΙΑ, περ. 15του Ν. 2647/1998 (ΦΕΚ 
237/Α') «Μεταβίβαση αρμοδιοτήτων στις Περιφέρειες και 
την Αυτοδιοίκηση και άλλες διατάξεις». 

η) Του Π.Δ. 373/1995 (ΦΕΚ 201/Α') «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

θ) Του Π.Δ. 400/1995 (ΦΕΚ 226/Α') «Σύσταση Γενικής 
Γραμματείας Δημόσιας Διοίκησης στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης και καθο¬ 
ρισμός των αρμοδιοτήτων της». 

2. Την απόφαση του Υπουργού Προεδρίας της Κυβέρ¬ 
νησης Γ.Υ. 2783/89 (ΦΕΚ 730/Β") που τροποποιήθηκε με 
τις όμοιες αποφάσεις α) Γ.Υ. 3179/89 (ΦΕΚ 801 /Β'), β) 
5788/43687/1990 (ΦΕΚ 837/Β'), γ) Γ.Υ. 2226/1990 (ΦΕΚ 
288/Β71990), δ) 16130/7-5-1991 (ΦΕΚ305/Β71991), καιε) 
1603/9134/29-3-1995 (ΦΕΚ 245/Β' /1995). Την απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης 696/3876/1998 (ΦΕΚ 170/Β' /1998) και οικ. 
5941/21976/1998 (ΦΕΚ 1175/Β' ) κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών. 

3. Την κοινή απόφαση 8211/8-3-1999 (ΦΕΚ 198/Β') του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης». 

4. Την 1107147/1239/0006 Α/4-10-1996 (ΦΕΚ 922/Β'/96) 
κοινή απόφαση του Πρωθυπουργού καιτου Υπουργού Οι¬ 
κονομικών «Μεταβίβαση αρμοδιοτήτων Υπουργού Οικο¬ 
νομικών στους Υφυπουργούς Οικονομικών». 

5. Ότι παρίσταται ανάγκη επανακαθορισμού των προ¬ 
σώπων που δικαιούνται αποκλειστικής χρήσης υπηρεσια¬ 
κού αυτοκινήτου, που εξυπηρετούνται με αυτοκίνητα της 
Γενικής Γραμματείας Δημόσιας Διοίκησης του 
ΥΠ. ΕΣ.Δ.Δ.Α. ή με τα αυτοκίνητα των υπηρεσιών τους, κα¬ 
θώς και της ρύθμισης συναφών θεμάτων. 

6. Το γεγονός ότι από τις προτεινόμενες διατάξεις προ- 
καλούνται οι ακόλουθες δαπάνες: Α. Επί του κρατικού 
προϋπολογισμού: Ετήσια δαπάνη ύψους 3.600.000 δρχ. 
περίπου. Η εν λόγω δαπάνη για το τρέχον οικονομικό έτος 
θα αντιμετωπισθεί από τις πιστώσεις που έχουν εγγράφει 

στους προϋπολογισμούς των Υπουργείων Εσωτερικών, 
Δημ. Δ/σης & Αποκέντρωσης, Εθν. Παιδείας & Θρησκευ¬ 
μάτων και Πολιτισμού (Ειδ. Φ.07-150, 19-610 και 21-110 
και ΚΑΕ1511, 1611 και 1511 αντίστοιχα). Για τα επόμενα 
οικ. έτη η δαπάνη αυτή θα αντιμετωπισθεί από τις πιστώ¬ 
σεις που θα εγγράφονται κατ’ έτος στους προϋπολογι¬ 
σμούς των ανωτέρω φορέων για το σκοπό αυτό. Β. Επί 
του προϋπολογισμού του ΕΟΤ: Ετήσια δαπάνη ύψους 
1.500.000 δρχ. περίπου η οποία θα αντιμετωπισθεί από τις 
πιστώσεις του προϋπολογισμού του Οργανισμού αυτού. 
Γ. Επί του προϋπολογισμού του Ο.Α.Ε.Ε.: Ετήσια δαπάνη 
ύψους 1.500.000 δρχ. περίπου, η οποία θα αντιμετωπι- 
σθεί από τις πιστώσεις του προϋπολογισμού του εν λόγω 
Οργανισμού, αποφασίζουμε: 

Άρθρο 1 

Υπηρεσίες που έχουν δικαίωμα χρήσης 
υπηρεσιακών αυτοκινήτων. 

Οι υπηρεσίες των οποίων ο Υπουργός Εσωτερικών, Δη¬ 
μόσιας Διοίκησης και Αποκέντρωσης καθορίζει τη χρήση, 
την κυκλοφορία και άλλα σχετικά θέματα των υπηρεσια¬ 
κών τους αυτοκινήτων, είναι αυτές που περιλαμβάνονται 
στο δημόσιο τομέα της παρ. 1 του άρθρου 51 του Ν. 
1892/1990 (ΦΕΚ ΙΟΙ/Α'), όπως το άρθρο αυτό ισχύει. 

Άρθρο 2 

Πρόσωπα που εξυπηρετούνται 
με αυτοκίνητα της Γ.Γ.Δ.Δ. 

Με τα αυτοκίνητα της Γενικής Γραμματείας Δημόσιας 
Διοίκησης του Υπουργείου Εσωτερικών, Δημόσιας Διοί¬ 
κησης και Αποκέντρωσης εξυπηρετούνται τα παρακάτω 
πρόσωπα: 

α. Ο Πρόεδρος της Κυβέρνησης. 

β. Οι Αντιπρόεδροι της Κυβέρνησης. 

γ. Ο Πρόεδρος και οι Αντιπρόεδροι της Βουλής των Ελ¬ 
λήνων. 

δ. Ο Αρχηγός της Αξιωματικής Αντιπολίτευσης. 

ε. Οι Υπουργοί, Αναπληρωτές Υπουργοί και Υφυπουρ¬ 
γοί . 

στ. Οι τέως πρόεδροι κοινοβουλευτικών κυβερνήσεων 
που έλαβαν ψήφο εμπιστοσύνης από τη Βουλή των Ελλή¬ 
νων, καθώς και οιτέως πρόεδροι δημοκρατικών κυβερνή¬ 
σεων και οι σύζυγοι των αποβιωσάντων: [1] Προέδρων 
Δημοκρατίαςπουχρημάτισανπρόεδροιμετάτο 1974 (με¬ 
ταπολίτευση) και [2] Προέδρων Κοινοβουλευτικών Κυ¬ 
βερνήσεων που έλαβαν ψήφο εμπιστοσύνης από τη Βου¬ 
λή των Ελλήνων. 

ζ. Οι επίσημοι προσκεκλημένοι της ελληνικής Κυβέρνη¬ 
σης. 

η. Οι γενικοί γραμματείς: υπουργείων, γενικών γραμμα¬ 
τειών, της Βουλής των Ελλήνων, της Γ ενικής Γ ραμματεί- 
ας του Υπουργικού Συμβουλίου, του Ελληνικού Οργανι¬ 
σμού Τουρισμού. 

θ. Ο Πρόεδρος του Συμβουλίου της Επικράτειας, ο 
Πρόεδρος και ο Εισαγγελέας του Αρείου Πάγου, ο Πρόε¬ 
δρος και ο Γ ενικός Επίτροπος της Επικράτειας του Ελε¬ 
γκτικού Συνεδρίου, ο Γ ενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του Νομικού Συμβουλίου του Κράτους. 

ι. Οι Προϊστάμενοι των Γ ραφείων του Πολιτικού Γ ρα¬ 
φείου Πρωθυπουργού. 


Άρθρο 3 

Υπηρεσίες που εξυπηρετούνται 
μετά αυτοκίνητα της Γ.Γ.Δ.Δ. 

1. Μετά αυτοκίνητα της Γ ενικής Γ ραμματείας Δημόσιας 
Διοίκησης του Υπουργείου Εσωτερικών, Δημόσιας Διοί¬ 
κησης και Αποκέντρωσης εξυπηρετούνται οι παρακάτω 
υπηρεσίες: 

α. Προεδρία της Δημοκρατίας, 
β. Πολιτικό Γραφείο Πρωθυπουργού, 
γ. Υπουργείο Τύπου, για μεταφορά ξένων προσωπικο¬ 
τήτων, δημοσιογραφικών αποστολών, ραδιοτηλεοπτικών 
μέσων και ημερήσιου τύπου, 
δ. Γενική Γραμματεία Υπουργικού Συμβουλίου, 
ε. Εθνικό Τυπογραφείο, για μεταφορά εντύπων, 
στ. Ιερά Αρχιεπισκοπή Αλβανίας, 
ζ. Διεύθυνση κρατικών αυτοκινήτων και επικοινωνιών 
της Γ.Γ.Δ.Δ., για την αντιμετώπιση άλλων ειδικών ανα¬ 
γκών. 

η. Άλλες υπηρεσίες του Δημοσίου, ειδικά και μόνο για 
την αντιμετώπιση μεταφοράς, επίσημα προσκεκλημένων 
τους. 

Άρθρο 4 

Πρόσωπα που εξυπηρετούνται 
με υπηρεσιακά αυτοκίνητα. 

Μετά αυτοκίνητα των υπηρεσιώντους εξυπηρετούνται: 
α. Οι Γ ενικοί Γ ραμματείς των Περιφερειών, 
β. Οι Ειδικοί Γ ραμματείς Υπουργείων που προΐστανται 
Ειδικών Γραμματειών των οποίων οι υπηρεσίες εξυπηρε¬ 
τούνται με δικές τους Διευθύνσεις Διοικητικού και Οικο¬ 
νομικού και ο Ειδικός Γ ραμματέας της Ειδικής Γ ραμμα¬ 
τείας Ολυμπιακών Αγώνων 2004. 

γ.Οι Πρόεδροι των Διευρυμένων Νομαρχιακών Αυτοδι¬ 
οικήσεων. 

δ.Οι Πρόεδροι των Ανεξάρτητων Διοικητικών Αρχών. 
ε.Ο Πρέσβης, Διευθυντής Εθιμοτυπίας του Υπουργείου 
Εξωτερικών. 

στ. Οι Νομάρχες Νομαρχιακών Αυτοδιοικήσεων και Νο¬ 
μαρχιακών Διαμερισμάτων, 
ζ. Οι Έπαρχοι, 
η. Οι Δήμαρχοι. 

θ. Ο Αρχιεπίσκοπος Αθηνών και πόσης Ελλάδος, 
ι. Οι Μητροπολίτες. 

ια. Οι Πρυτάνειςτων Ανωτάτων Εκπαιδευτικών Ιδρυμά¬ 
των (Α.Ε.Ι.). 

ιβ. Ο Πρόεδρος της Ακαδημίας Αθηνών, 
ιγ. Ο Διοικητής της Ελληνικής Τράπεζας Βιομηχανικής 
Ανάπτυξης (Ε.Τ.Β.Α.). 

ιδ. Ο Διοικητής ή Πρόεδρος: του Οργανισμού Σιδηρο¬ 
δρόμων Ελλάδος (Ο.Σ.Ε.), του Ιδρύματος Κοινωνικών 
Ασφαλίσεων (Ι.Κ.Α.), του Οργανισμού Γεωργικών Ασφα¬ 
λίσεων (Ο.Γ.Α.),της Ελληνικής Ραδιοφωνίας Τηλεόρασης 
(ΕΡΤ-Α.Ε.), της Ελληνικής Αεροπορικής Βιομηχανίας 
(Ε.Α.Β.), της Ελληνικής Βιομηχανίας Όπλων (Ε.Β.Ο.), του 
Οργανισμού Σχολικών Κτιρίων (Ο.Σ.Κ.), της Κτηματικής 
Εταιρίας του Δημοσίου (Κ.Ε.Δ.), του Ελληνικού Οργανι¬ 
σμού Τουρισμού (Ε.Ο.Τ.), του Συμβουλίου Οικονομικών 
Εμπειρογνωμόνων (Σ.Ο.Ε.) και του Οργανισμού Ασφάλι¬ 
σης Ελεύθερων Επαγγελματιών (Ο.Α.Ε.Ε.). 

ιε. Ανώτατοι Αξιωματικοί των κλάδων των Ενόπλων Δυ¬ 
νάμεων, της Αστυνομίας, του Λιμενικού και Πυροσβεστι¬ 
κού Σώματος. 

Άρθρο 5 

Αποκλειστική χρήση ενός αυτοκινήτου. 

Κάθε πρόσωπο που δικαιούται αποκλειστικής χρήσης 
αυτοκινήτου, σύμφωνα μετηνπαρούσα απόφαση (άρθρα 
2 και 4), θα χρησιμοποιεί ένα και μόνο υπηρεσιακό αυτο¬ 
κίνητο. 

Άρθρο 6 

Επιτρεπόμενο ανώτατο όριο κυβισμού 
υπηρεσιακών αυτοκινήτων. 

Επιτρέπεται εφεξής η προμήθεια επιβατικών υπηρεσια¬ 
κών αυτοκινήτων, μέχρι πέντε (5) θέσεων, (από τον ΟΔΔΥ 
ή από το ελεύθερο εμπόριο), εφόσον ο κυβισμός τους δεν 
υπερβαίνει: 

1. Για τα αυτοκίνητα πολιτικών υπηρεσιών: 

α. 3000 οο για βενζινοκίνητα και 3500οο για πετρελαιο- 
κίνητα αυτοκίνητα Υπουργών. 

β. 2500 οο, για βενζινοκίνητα και 3000οο για πετρελαιο- 
κίνητα αυτοκίνητα Υφυπουργών. 

γ. 2000 οο, για τα βενζινοκίνητα και 2500οο για τα πε- 
τρελαιοκίνητα αυτοκίνητα που εξυπηρετούν Γενικούς 
Γραμματείς Υπουργείων και Περιφερειών, Προέδρους 
Διευρυμένων Νομαρχιακών Αυτοδιοικήσεων, Νομάρχες 
Νομαρχιακών Αυτοδιοικήσεων και Νομαρχιακών Διαμερι¬ 
σμάτων, Ειδικούς Γραμματείς Υπουργείων, Προϊσταμέ¬ 
νους των Γραφείων του Πολιτικού Γραφείου Πρωθυ¬ 
πουργού, Προέδρους των Ανεξάρτητων Διοικητικών Αρ¬ 
χών, Επάρχους και Δημάρχους. 

δ. 2000 οο, για επιβατικά αυτοκίνητα αποκλειστικής 
χρήσης εξυπηρετούμενων προσώπων και του Σώματος 
Δίωξης Οικονομικού Εγκλήματος (ΣΔΟΕ). 

ε. 1600 οο, για επιβατικά αυτοκίνητα υπηρεσιακής χρή¬ 
σης υπηρεσιών και μέχρι 200οο για δίκυκλα. 

στ. 2500 οο, για τα άλλου τύπου επιβατικά αυτοκίνητα, 
(τζιπ, εΐαΐίοπ), εφόσον η εξυπηρετούμενη υπηρεσία βρί¬ 
σκεται σε ορεινή ή δύσβατη περιοχή ή τα αυτοκίνητα κι¬ 
νούνται με πετρέλαιο. 

2. Για τα αυτοκίνητα πολιτικού τύπου Ενόπλων Δυνάμε¬ 
ων, Ελληνικής Αστυνομίας, Πυροσβεστικού και Λιμενικού 
Σώματος: 

α. 2500 οο για βενζινοκίνητα και 3000οο για πετρελαιο- 
κίνητα αυτοκίνητα πολιτικού τύπου των Αρχηγών 
Γ.Ε.Ε.Θ.Α., Γ.Ε.Σ., Γ.Ε.Ν., Γ.Ε.Α., ΕΛ.ΑΣ., Πυροσβεστικού 
και Λιμενικού Σώματος. 

β. 2000 οο για βενζινοκίνητα και 2500οο για πετρελαιο- 
κίνητα οχήματα πολιτικού τύπου του Γ ενικού Επιθεωρητή 
Στρατού, Διοικητή Στρατιάς, Αρχηγού Στόλου, Αρχηγού 
Τακτικής Αεροπορίας και λοιπών Αντιστράτηγων και αντί¬ 
στοιχων βαθμών των άλλων κλάδων των Ενόπλων Δυνά¬ 
μεων της Ελληνικής Αστυνομίας, του Πυροσβεστικού και 
Λιμενικού Σώματος. 

γ. 1800 οο για βενζινοκίνητα και 2300οο για πετρελαιο- 
κίνητα οχήματα πολιτικού τύπου των Υποστράτηγων, Τα¬ 
ξιαρχών και αντίστοιχων βαθμών των άλλων κλάδων των 
Ενόπλων Δυνάμεων, της Ελληνικής Αστυνομίας, του Πυ¬ 
ροσβεστικού και Λιμενικού Σώματος. 

δ. 2000 οο για βενζινοκίνητα και 3000οο για πετρελαιο- 
κίνητα ή τζιπ οχήματα υπηρεσιακής χρήσης πολιτικού τύ¬ 
που των Ενόπλων Δυνάμεων, της Ελληνικής Αστυνομίας, 
του Πυροσβεστικού και Λιμενικού Σώματος. 

3. Εξαίρεση από τα ανωτέρω καθοριζόμενα ανώτατα 
όρια θα γίνεται μόνο μετά από πλήρως αιτιολογημένο αί¬ 


τημα του εποπτεύοντος την υπηρεσία που αιτείται το αυ¬ 
τοκίνητο Υπουργού ή του Γενικού Γραμματέα Περιφέρει¬ 
ας για τις υπηρεσίες που υπάγονται οργανικά σ’ αυτόν και 
κατόπιν εγκριτικής απόφασης του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

Άρθρο 7 

Διακριτικά γνωρίσματα αυτοκινήτων. 

1. Τα υπηρεσιακά αυτοκίνητα υποχρεούνται να φέρουν 
διακριτικά γνωρίσματα. 

Τα αυτοκίνητα των δημοσίων υπηρεσιών υποχρεούνται 
να φέρουν: 

α. Λωρίδα κόκκινου χρώματος, πλάτους δέκα (ΙΟοπι) 
εκατοστών του μέτρου στη μέση περίπου του αμαξώμα¬ 
τος, παράλληλα προς το έδαφος. 

β. Πινακίδες του Υπουργείου Μεταφορών και Επικοινω¬ 
νιών χρώματος πορτοκαλί, στις οποίες θα αναγράφονται 
ο ειδικός αριθμός του αυτοκινήτου (όχι συμβατικός) και 
τα διακριτικά ψηφία (Κ.Υ.). 

γ. Ένδειξη και στις δύο (2) πλαϊνές πλευρές του αυτοκι¬ 
νήτου ολόκληρου του τίτλου της Υπηρεσίας στην οποία 
αυτό ανήκει. 

2. Από τις υποχρεώσεις της παρ. 1 του παρόντος άρ¬ 
θρου εξαιρούνται τα αυτοκίνητα: 

α. Της Προεδρίας της Δημοκρατίας, 
β. Της Γενικής Γραμματείας Δημόσιας Διοίκησης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

γ. Της Εθνικής Υπηρεσίας Πληροφοριών, 
δ. Της Ελληνικής Αστυνομίας. 

ε. Του Υπουργείου Οικονομικών που έχουν αποστολή 
τον έλεγχο διακίνησης αγαθών ή τη δίωξη λαθρεμπορίου 
και ναρκωτικών. 

στ. Του Υπουργείου Εθνικής Άμυνας (αυτοκίνητα πολι¬ 
τικού τύπου). 

ζ. Των Γ ενικών Γ ραμματέων Υπουργείων και Περιφερει¬ 
ών. 

η. Του Υπουργείου Ανάπτυξης - Γενικής Γραμματείας 
Εμπορίου που έχουν αποστολή τον αγορανομικό έλεγχο. 

θ. Τα ειδικής κατασκευής ή ειδικά διασκευασμένα που 
χρησιμοποιούνται αποκλειστικά για τις χρηματαποστο¬ 
λές. 

3. Τα αυτοκίνητα λοιπών φορέων του δημόσιου τομέα 
εκτός δημοσίων υπηρεσιών του άρθρου 1 της παρούσας 
απόφασης υποχρεούνται να φέρουν: 

α. Λωρίδα κίτρινου χρώματος, πλάτους δέκα (ΙΟοπι) 
εκατοστών του μέτρου στη μέση περίπου του αμαξώμα¬ 
τος, παράλληλα προς το έδαφος. 

β. Πινακίδες του Υπουργείου Μεταφορών και Επικοινω¬ 
νιών χρώματος πορτοκαλί, στις οποίες θα αναγράφεται ο 
αριθμός κυκλοφορίας του αυτοκινήτου (Ι.Χ.) (όχι συμβα¬ 
τικός). 

γ. Ένδειξη και στις δύο (2) πλαϊνές πλευρές του αυτοκι¬ 
νήτου ολόκληρου του τίτλου της υπηρεσίας στην οποία 
αυτό ανήκει. 

4. Από τις υποχρεώσεις της παρ. 3, εκτός της περίπτ. β' 
του παρόντος άρθρου, εξαιρούνται τα αυτοκίνητα: 

α. Των Προέδρων των Διευρυμένων Νομαρχιακών Αυ¬ 
τοδιοικήσεων, των Νομαρχών Νομαρχιακών Αυτοδιοική¬ 
σεων, των Νομαρχών Διαμερισμάτων και Επάρχων. 
β. Του Αρχιεπισκόπου Αθηνών και πάσης Ελλάδος, 
γ. Των Μητροπολιτών, Δημάρχων, Πρυτάνεων των 
Α.Ε.Ι., του προέδρου της Ακαδημίας Αθηνών, του Διοικη- 

τή της Ε.Τ.Β.Α., του Διοικητή ή Προέδρου του Ο.Σ.Ε., 
Ι.Κ.Α., Ο.Γ.Α., Ε.Ρ.Τ., Ε.Α.Β., Ε.Β.Ο., Ο.Σ.Κ., Κ.Ε.Δ., Ε.Ο.Τ., 
και Ο,Α.Ε.Ε. 

5. Τα αυτοκίνητα των Προέδρων Διευρυμένων Νομαρ¬ 
χιακών Αυτοδιοικήσεων, των Νομαρχών Ν.Α. και Διαμερι¬ 
σμάτων, του Αρχιεπισκόπου Αθηνών και πάσης Ελλάδος 
και των Δημάρχων Πόλεων άνω των διακοσίων χιλιάδων 
(200.000) κατοίκων, εξαιρούνται απάτην υποχρέωση που 
προβλέπεται στην περίπτωση β' της παρ. 3 του παρόντος 
άρθρου. 

6. Επιτρέπεται να εξαιρούνται από τις υποχρεώσεις που 
προβλέπονται στο παρόν άρθρο (παρ. 1 και 3) και αυτοκί¬ 
νητα που εξυπηρετούν λοιπά πρόσωπα και υπηρεσίες, 
εφόσον αποτελούν στόχο τρομοκρατικών ενεργειών ή 
για λόγους εθνικής ασφάλειας ή είναι ειδικά διασκευα¬ 
σμένα για χρηματαποστολές ύστερα από πλήρως αιτιο¬ 
λογημένο αίτημά τους. 

7. Για τα αυτοκίνητα της Εθνικής Υπηρεσίας Πληροφο¬ 
ριών, του Υπουργείου Δημόσιας Τάξης και του Υπουργεί¬ 
ου Εμπορικής Ναυτιλίας (Λιμενικό Σώμα), έχουν εφαρμο¬ 
γή οι διατάξεις του Κεφαλαίου ΥΙ παρ. 4, τρίτου εδαφίου 
της 40.009/1953 εγκυκλίου του Προέδρου της Κυβερνή- 
σεως, που κυρώθηκε με το άρθρο 10 του Ν.Δ. 2396/1953 
(ΦΕΚ 117/Α'). 

8. Αποφάσεις μας που έχουν εκδοθεί ως την έναρξη 
ισχύος της παρούσας και με τις οποίες καθορίστηκαν ιδι¬ 
αίτερα διακριτικά γνωρίσματα ή χρωματισμοί, εξακολου¬ 
θούν να ισχύουν (Υπουργείο Εθνικής Άμυνας, Υπουργείο 
Δημόσιας Τάξης, Ελληνικά Ταχυδρομεία κ.λ.π.). 

9. Σε αυτοκίνητα των υπηρεσιών του άρθρου 1 της πα¬ 
ρούσας δύναται να εγκρίνονται διαφορετικά χαρακτηρι¬ 
στικά γνωρίσματα και χρωματισμοί ύστερα από πλήρες 
αιτιολογημένο αίτημά τους. 

Άρθρο 8 

Ανάρτηση Εθνικής Σημαίας στα κρατικά αυτοκίνητα. 

Τα κρατικά επιβατικά αυτοκίνητα φέρουν στο μπροστι¬ 
νό δεξιό μέρος και σε μετάλλινο κοντάρι ύψους 36οπι., 
σημαία υπ' αριθμό μεγέθους 8, όπως αυτή περιγράφεται 
στο άρθρο 1 παρ. 4του Ν. 851/1978. κατά τις επίση μες τε¬ 
λετές και δεξιώσεις, όταν μεταφέρουντα παρακάτω πρό¬ 
σωπα: 

1. Πρόεδρο της Δημοκρατίας 

2. Πρόεδρο της Κυβέρνησης 

3. Αρχηγό Αξιωματικής Αντιπολίτευσης 

4. Πρόεδρο Βουλής 

5. Αντιπροέδρους της Κυβέρνησης 

6. Υπουργούς 

7. Υφυπουργούς 

8. Αντιπροέδρους της Βουλής 

9. Γενικούς Γραμματείς Υπουργείων, Γενικών Γραμμα¬ 
τειών και Περιφερειών. 

10. Προέδρους Διευρυμένων Νομαρχιακών Αυτοδιοι¬ 
κήσεων 

11. Νομάρχες Νομαρχιακών Αυτοδιοικήσεων και Διαμε¬ 
ρισμάτων. 

12. Δημάρχους 

Ειδικά ορίζουμε, όπως οι σημαίες των αυτοκινήτων του 
Προέδρου της Δημοκρατίας και του Προέδρου της Κυ¬ 
βέρνησης, φέρουν γύρω πλαίσιο από μεταξωτά κρόσσια, 
χρυσού χρώματος, μήκους δύο (2οιπ) εκατοστών του μέ¬ 
τρου. 


Άρθρο 9 

Κίνηση αυτοκινήτων. 

1. Τα αυτοκίνητα των υπηρεσιών της απόφασης αυτής 
πρέπει: 

α. Να είναι εφοδιασμένα κατά την κυκλοφορία τους με 
διαταγή πορείας και δελτίο κίνησης. 

β. Να χρησιμοποιούνται μόνο για την κάλυψη υπηρε¬ 
σιακών αναγκών. 

γ. Να μην κινούνται τις μη εργάσιμες ημέρες και ώρες 
εκτός αν υφίστανται επιτακτικές υπηρεσιακές ανάγκες 
που επιβάλλουν την εξαίρεσή τους από τον περιορισμό 
αυτό και πάντοτε με έγκριση της αρμόδιας αρχής. 

δ. Να μην κινούνται εκτός των ορίωντης διοικητικής πε¬ 
ριφέρειας ή της ζώνης ευθύνης στην οποία ασκεί τα κα- 
θήκοντάτου το εξυπηρετούμενο πρόσωπο ή η υπηρεσία. 

ε. Να μην οδηγούνται από άλλον εκτός από τον υπεύ¬ 
θυνο οδηγό ή από αυτόν στον οποίο κατ’ εξαίρεση παρα¬ 
σχέθηκε η έγκριση για οδήγηση υπηρεσιακού αυτοκινή¬ 
του (άρθρο 19 παρ. 4 του Ν. 2503/1997 και άρθρο 1 παρ. 
ΙΑ, περίπτ. 15 Ν. 2647/98). 

στ. Να μη μεταφέρουν πρόσωπα και πράγματα άσχετα 
προς την υπηρεσιακή αποστολή ή μέλη οποιωνδήποτε 
οργανώσεων ή συγγενικά ή φιλικά πρόσωπα των εξυπη- 
ρετουμένων προσώπων ή των ίδιων των οδηγών. 

ζ. Να μην κυκλοφορούν κάθε φορά, που λόγω αυξημέ¬ 
νης ατμοσφαιρικής ρύπανσης στην περιοχή της πρωτεύ¬ 
ουσας, ή σε οποιαδήποτε άλλη περιοχή της ελληνικής 
επικράτειας επιβάλλονται περιοριστικά μέτρα στην κίνη¬ 
ση γενικά των οχημάτων. 

η. Να μην αντικαθίστανται οι πινακίδες κυκλοφορίας 
των αυτοκινήτων που εξυπηρετούν τα πρόσωπα των άρ¬ 
θρων 2 και 4 της παρούσας με πινακίδες του τίτλου της θέ¬ 
σης τους, παρά μόνο σε επίσημες τελετές και δεξιώσεις, 
εφόσον τα πρόσωπα αυτά το επιθυμούν. 

2. Από τους περιορισμούς των περιπτώσεων γ' και δ' της 
παρ. 1 του παρόντος άρθρου εξαιρούνται τα αυτοκίνητα: 

α. Της Προεδρίας της Δημοκρατίας, 
β. Της Γενικής Γραμματείας Δημόσιας Διοίκησης του 
ΥΠΕΣΔΔΑ. 

γ. Της Εθνικής Υπηρεσίας Πληροφοριών, 
δ. Του Υπουργείου Εθνικής Άμυνας . 
ε. Των Γενικών Γραμματέων Υπουργείων και Γενικών 
Γ ραμματειών. 

στ. Των Γ ενικών Γ ραμματέων Περιφερειών, 
ζ. Των Προέδρων των Διευρυμένων Νομαρχιακών Αυ¬ 
τοδιοικήσεων, των Νομαρχών Νομαρχιακών Αυτοδιοική¬ 
σεων, των Νομαρχών Διαμερισμάτων και Επάρχων. 

η. Τα διωκτικά του Υπουργείου Οικονομικών (ΣΔΟΕ - Τε¬ 
λωνεία) , που έχουν αποστολή τον έλεγχο διακίνησης αγα¬ 
θών ή τη δίωξη λαθρεμπορίου και ναρκωτικών, της Ελλη¬ 
νικής Αστυνομίας και του Λιμενικού Σώματος. 

θ. Τα χρησιμοποιούμενα για την άσκηση αγορανομικών 
ελέγχων. 

ι. Τα μεταφέροντα ασθενείς ή τραυματίες, 
ια. Τα χρησιμοποιούμενα για αντιμετώπιση επειγόντων 
εκτάκτων περιστατικών (π.χ. ως πυρκαγιές, σεισμοί, 
πλημμύρες). 

Άρθρο 10 

Κατανάλωση καυσίμων. 

1. Η κατανάλωση καυσίμων των υπηρεσιών του άρθρου 
1 της παρούσας ρυθμίζεται από την απόφασή μας 
1450/550/1982 (ΦΕΚ93/Β'). 

2. Για την περιστολή των δημόσιων δαπανών που προ- 
καλείται και από την κίνηση υπηρεσιακών αυτοκινήτων, 
μειώνουμε κατά 10% τα ανώτατα επιτρεπόμενα όρια κα¬ 
τανάλωσης καυσίμων, που προβλέπονται στην προανα- 
φερόμενη απόφασή μας, των αυτοκινήτων οχημάτων στα 
υπουργεία, περιφέρειες, νομαρχιακές αυτοδιοικήσεις, 
καθώς και στα εν γένει νομικά πρόσωπα που ελέγχονται 
από το δημόσιο, περιλαμβανομένων των οργανισμών το¬ 
πικής αυτοδιοίκησης και των άλλων υπηρεσιών του άρ¬ 
θρου 1 της παρούσας. 

3. Από τον περιορισμό της παρ. 2 του παρόντος άρθρου 
εξαιρούνται τα αυτοκίνητα των Υπου ργείων Εθνικής Άμυ¬ 
νας, Δημόσιας Τάξης, Υγείας και Πρόνοιας (ασθενοφό¬ 
ρα), Περιβάλλοντος - Χωροταξίας και Δημοσίων Έργων 
(ΔΕΚΕ), όλων των τεχνικών υπηρεσιών του δημόσιου το¬ 
μέα, καθώς και τα απορριμματοφόρο των δήμων και κοι¬ 
νοτήτων. 

Άρθρο 11 

Στάθμευση αυτοκινήτων. 

1. Η στάθμευση των υπηρεσιακών αυτοκινήτων ρυθμί¬ 
ζεται με την κοινή απόφαση των Υπουργών Προεδρίας 
της Κυβέρνησης και Δημόσιας Τάξης με αριθμό 
5750/32572/1994 (ΦΕΚ894/Β') και διόρθωση σφάλματος 
ΦΕΚ935/Β794). 

2. Όπου στο κείμενο της κοινής απόφασης της παρ. 1 
του παρόντος άρθρου αναφέρονται πρόσωπα και υπηρε¬ 
σίες του Κεφαλαίου Β' της Γ.Υ. 2783/1989 (ΦΕΚ 730/Β'), 
που εξυπηρετούνται με υπηρεσιακά αυτοκίνητα, νοού¬ 
νται εφεξής τα πρόσωπα και υπηρεσίες των άρθρων 2, 3 
και 4 περίπτ. α' - δ' της παρούσας απόφασης. 

Άρθρο 12 

Έλεγχος χρήσης και κυκλοφορίας αυτοκινήτων. 

1. Ο έλεγχος για τη νόμιμη χρήση και κυκλοφορία των 
αυτοκινήτων, καθώς και ο έλεγχος για τη διαπίστωση της 
εφαρμογής των διατάξεων του Ν. Δ. 2396/1953 ασκείται 
από εξουσιοδοτημένους προς τούτο υπαλλήλους της Πε¬ 
ριφέρειας, συνεπικουρούμενους από όργανα της Ελληνι¬ 
κής Αστυνομίας όλες τις ημέρες και ώρες της εβδομά¬ 
δας. 

2. Σε περίπτωση διαπίστωσης παράβασης, ισχύουν οι 
διατάξεις των άρθρων 5 έως 9 του Ν. δ/τος 2396/1953 
(ΦΕΚ 117/Α') και της 40.009/1953 απόφασης του Προέ¬ 
δρου της Κυβέρνησης, που έχει κυρωθεί με το άρθρο 10 
του ίδιου Ν. Δ/τος. 

3. Οι αρμόδιες υπηρεσίες της Περιφέρειας υποχρεού- 
νται να γνωστοποιούν στην αρμόδια υπηρεσία της 
Γ. Γ.Δ.Δ στο τέλος κάθε τριμήνου τις παραβάσεις που δια¬ 
πιστώθηκαν και τις κυρώσεις που επιβλήθηκαν για παρα¬ 
βάσεις των αυτοκινήτων των υπηρεσιών που εδρεύουν 
εντός των ορίων της περιφέρειάς τους. 

Άρθρο 13 

Διάθεση για χρήση υπηρεσιακών αυτοκινήτων. 

1. Επιτρέπεται η απόσπαση αυτοκινήτων υπηρεσιών 
του δημόσιου τομέα για χρήση σε άλλες υπηρεσίες ύστε¬ 
ρα από αίτημα και σύμφωνη γνώμη των ενδιαφερομένων 
υπηρεσιών προς κάλυψη εξαιρετικών υπηρεσιακών ανα¬ 
γκών τους, ως κατωτέρω: 

(α) Από υπουργείο σε υπουργείο. 

(β) Από υπουργείο σε περιφέρεια, περιφερειακή διοίκη¬ 
ση και Ν.Π.Δ.Δ. 


(γ) Από νομαρχιακή αυτοδιοίκηση, σε άλλη δημόσια 
υπηρεσία ή δήμο ή κοινότητα ή νομικό πρόσωπο δημοσί¬ 
ου δικαίου του ίδιου νομού. 

(δ) Από περιφερειακή διοίκηση σε νομαρχιακή αυτοδι¬ 
οίκηση ή δήμο ή κοινότητα του ίδιου νομού. 

(ε) Από δήμο ή κοινότητα σε άλλο δήμο ή κοινότητα ή 
στη νομαρχιακή αυτοδιοίκηση του ίδιου νομού. 

2. Οι κατά την παράγραφο 1 διαθέσεις γίνονται με απο¬ 
φάσεις: 

(α) Του διαθέτοντος υπουργού, για τις περιπτώσεις α' 
και β' 

(β) Του διαθέτοντος νομάρχη, για την περίπτωση γ' 

(γ) Του γενικού γραμματέα περιφέρειας, για την περί¬ 
πτωση δ' 

(δ) Του οικείου δημοτικού ή κοινοτικού συμβουλίου για 
την περίπτωση ε' 

3. Στην απόφαση αυτή ορίζεται η χρονική διάρκεια και 
οι ειδικότεροι όροι της απόσπασης. 

Άρθρο 14 

Διαγραφή - εγγραφή υπηρεσιακών αυτοκινήτων. 

1. Επιτρέπεται η διαγραφή αυτοκινήτων από τη δύναμη 
δημόσιας υπηρεσίας και η εγγραφή τους στη δύναμη άλ¬ 
λης δημόσιας υπηρεσίας, για κάλυψη υπηρεσιακών ανα¬ 
γκών και πάντοτε με τη σύμφωνη γνώμη των υπηρεσιών, 
ως κατωτέρω: 

(α) Από υπουργείο σε υπουργείο ή περιφερειακή υπη¬ 
ρεσία του δημοσίου και αντίστροφα και 
(β) Από δημόσια υπηρεσία της περιφέρειας σε άλλη δη¬ 
μόσια υπηρεσία, είτε του ίδιου νομού, είτε άλλου. 

2. Οι κατά την παράγραφο 1 διαθέσεις γίνονται με απο¬ 
φάσεις: 

(α) Του Υπουργού Εσωτερικών, Δημόσιας Διοίκησης 
και Αποκέντρωσης για την περίπτωση α' και 
(β) Του Γενικού Γραμματέα Περιφέρειας για την περί¬ 
πτωση β'. 

Άρθρο 15 

Καταργούμενες διατάξεις. 

Από τη δημοσίευση της απόφασης αυτής παύουν να 
ισχύουν οι παρακάτω αποφάσεις του Υπουργού Προε¬ 
δρίας της Κυβέρνησης και ΥΠ.ΕΣ.Δ.Δ.Α.: 
α) Γ.Υ. 2783/1989 (ΦΕΚ730/Β'), 
β) Γ.Υ. 3179/1989 (ΦΕΚ801/Β'), 
γ) Γ.Υ. 2226/1990 (ΦΕΚ288/Β'), 
δ) 5788/43687/1990 (ΦΕΚ837/Β), 
ε) 16130/1991 (ΦΕΚ305/Β'), 
στ) 1603/9134/1995 (ΦΕΚ245/Β'), 
ζ) οικ. 696/3876/1998 (ΦΕΚ 170/Β798) και 
η) η κοινή απόφαση Υπουργών ΕΣ.Δ.Δ.Α. και Οικονομι¬ 
κών 5941/21976/98 (ΦΕΚ 1175/Β'). 
θ) 825/185/23.1.1979 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2000 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚ/ΣΗΣ & ΑΠΟΚ/ΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/17458/0022 (2) 

Επίδομα Ευθύνης Διοίκησης-Διεύθυνσης του προσωπι¬ 
κού της Ελληνικής Αστυνομίας και του Πυροσβεστι¬ 
κού Σώματος. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

Ι.Τις διατάξεις του άρθρου 31 παρ. 4 εδάφ. α' του Ν. 
2768/199 (Α' -273). 

2. Τις διατάξεις του άρθρου 40 του Ν.849/1978 «Περί 
παροχής κινήτρων για την ενίσχυση της περιφερειακής 
και οικονομικής ανάπτυξης της Χώρας» (Α'232), όπως συ¬ 
μπληρώθηκε με το άρθρο 8του Ν. 2192/1993 (Α'-57). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' -137), όπως προ¬ 
στέθηκε μετο άρθρο 27του Ν.2081/1992 (Α'-154) καιτρο- 
ποποιήθηκε με τις διατάξεις του άρθρου 1 του Ν. 
2469/1997 (Α-38). 

4. Τις διατάξεις της υπ’ αριθ. 1107147/1239/0006Α από 
4-10-96 απόφασης Πρωθυπουργού και του Υπουργού Οι¬ 
κονομικών «Ανάθεσης αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (Β'-922). 

5. Το γεγονός ότι από τις διατάξεις της παρούσας από¬ 
φασης, προκαλούνται δαπάνες σε βάρος του Κρατικού 
Προϋπολογισμού που για το τρέχον έτος ανέρχονται στο 
ύψοςτων 702.000.000 δρχ. περίπου και για καθένα από τα 
επόμενα έτη στο ύψος των 944.000.000 δρχ. περίπου οι 
οποίες αντιμετωπίζονται ως εξής: 

α) Οι δαπάνες έτους 2000 για μεν το ποσό των 
585.000.000 δρχ. περίπου που αφορά την Ελληνική Αστυ¬ 
νομία με ενίσχυση των πιστώσεων του Κ.Α. Ε. 0439 του 
εκτελούμενου Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥ¬ 
ΝΟΜΙΑ» για δε το ποσό των 117.000.000 δρχ. περίπου 
που αφορά το Πυροσβεστικό Σώμα με ενίσχυση των πι¬ 
στώσεων του Κ.Α.Ε. 0439 του εκτελούμενου Π/Υ εξόδων 
43-120 «ΠΥΡΟΣΒΕΣΤΙΚΟ ΣΩΜΑ». 

β) Οι δαπάνες έτους 2001 και επομένων ετών ύψους 
788.000.000 δρχ. περίπου για την ΕΛΛΗΝΙΚΗ ΑΣΤΥΝΟΜΙΑ 
και ύψους 156.000.000 δρχ. περίπου για το ΠΥΡΟΣΒΕΣΤΙ¬ 
ΚΟ ΣΩΜΑ από τις πιστώσεις του ιδίου Κ.Α.Ε. των αντίστοι¬ 
χων Π/Υ εξόδωντων ως άνω φορέων, στους οποίους θα γί¬ 
νονται σχετικές προβλέψεις, αποφασίζουμε: 

Άρθρο 1 

Δικαιούχοι-Όροι και προϋποθέσεις καταβολής. 

1 .Δικαιούχοι του επιδόματος Ευθύνης Διοίκησης-Διεύ¬ 
θυνσης είναι οι ακόλουθοι: 

α.Ελληνική Αστυνομία: 

(1) Όλοι οι αξιωματικοί από το βαθμό του Αστυνόμου Α' 
και άνω επειδή στο σύνολό τους ασκούν διεύθυνση-διοί- 
κηση. 

(2) Από το αστυνομικό προσωπικό κατώτερων βαθμών: 

(α) Οι Προϊστάμενοι των Τμημάτων των Δ/νσεων των 

Κλάδων του Επιτελείου του Αρχηγείου της Ελληνικής 
Αστυνομίας. 

(β) Οι Προϊστάμενοι των Τμημάτων των αυτοτελών Δι¬ 
ευθύνσεων και Υπηρεσιών που υπάγονται απευθείας στο 
Αρχηγείο της Ελληνικής Αστυνομίας. 

(γ) Οι Προϊστάμενοι των Τμημάτων του Επιτελείου των 
Γενικών Αστυνομικών Διευθύνσεων. 

(δ) ΟιΔιοικητές-Προϊστάμενοιτων Π αμαρτημάτων των 
Σχολών της Αστυνομικής Ακαδημίας και των Τμημάτων 


αυτών και οι Προϊστάμενοι-Διοικητές των Τμημάτων της 
Αστυνομικής Ακαδημίας και των Σχολών αυτής (πλην των 
Εκπαιδευτικών Τ μημάτων). 

(ε) Οι Προϊστάμενοι-Διοικητές των Τ μημάτων των Διευ- 
θύνσεωντων Γ ενικών Αστυνομικών Διευθύνσεων Αττικής- 
Θεσσαλονίκης και των Αστυνομικών Διευθύνσεων. 

(στ) Οι Διοικητές Αστυνομικών Σταθμών και Φυλακίων, 
εφόσον φέρουν το βαθμό τουλάχιστον του Αρχιφύλακα 
Παραγωγικής Σχολής (Ανακριτικού Υπαλλήλου) και οι 
επικεφαλής των ομάδων πρόληψης εγκληματικότητας 
και των πεζών περιπολιών: 

β.Πυροσβεστικό Σώμα: 

(1) Όλοι οι αξιωματικοί από το βαθμό του Επιπυραγού και 
άνω επειδή στο σύνολό τους ασκούν διεύθυνση-διοίκηση. 

(2) Από το πυροσβεστικό προσωπικό κατώτερων βαθ¬ 
μών οι Προϊστάμενοι των Τ μημάτων των Δ/νσεων του Αρ¬ 
χηγείου Πυροσβεστικού Σώματος και οι Διοικητές των 
Πυροσβεστικών Υπηρεσιών, Σταθμών και Κλιμακίων, συ¬ 
μπεριλαμβανομένων και των Εθελοντικών Πυροσβεστι¬ 
κών Σταθμών και Κλιμακίων, εφόσον φέρουν το βαθμό 
τουλάχιστον του Αρχιπυροσβέστη Παραγωγικής Σχολής. 

2. Το εν λόγω επίδομα περικόπτεται αναλόγως σε περί¬ 
πτωση απουσίας, πλην αυτής που οφείλεται σε λήψη κα¬ 
νονικής ή βραχείας αδείας και υπόκειται στις προβλεπό- 
μενες κρατήσεις και σε φόρο εισοδήματος. Δεν καταβάλ¬ 
λεται στους επανερχόμενους στην ενέργεια ως 
αποκατασταθέντες με δικαστικές αποφάσεις για το χρό¬ 
νο που ήταν εκτός υπηρεσίας. 

3. Το ως άνω επίδομα χορηγείται στους νόμιμους ανα¬ 
πληρωτές σε περίπτωση συνεχούς αναπλήρωσης για 
χρονικό διάστημα πέραν του μηνός. 

4. Ο αριθμός των δικαιούχων του επιδόματος του πα¬ 
ρόντος άρθρου δεν μπορεί να υπερβαίνει μηνιαίως τους 
2.614 για την Ελληνική Αστυνομία και τους 455 για το Πυ¬ 
ροσβεστικό Σώμα. 

5. Για την καταβολή του εν λόγω επιδόματος λαμβάνε- 
ται υπόψη ο χρόνος άφιξης και αναχώρησης στην συγκε¬ 
κριμένη οργανική μονάδα ή ο χρόνος άσκησης των καθη¬ 
κόντων στην περίπτωση της αναπλήρωσης. 

Άρθρο 2 
Έναρξη ισχύος. 

Η παρούσα απόφαση ισχύει από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 2/18091/0022 (3) 

Έγκριση υπερωριακής εργασίας Αστυνομικών Οργάνων 
της προσωπικής ασφάλειας του Υφυπουργού Ανά¬ 
πτυξης. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΒΙΟΜΗΧΑΝΙΑΣ - ΥΠΟΥΡΓΕΙΟΥ ΑΝΑΠΤΥΞΗΣ 

1.-Τις διατάξεις: 

α) του άρθρου 18 του Ν. 2470/1997 (ΦΕΚ 40/Α7 

21.3.1997) «Αναμόρφωση μισθολογίου προσωπικού Δη¬ 
μόσιας Διοίκησης και άλλες συναφείς διατάξεις». 

β) των ΠΔ.229/86 (ΦΕΚ 96/Α/18.7.86) 396/89 (ΦΕΚ 
172/Α710.6.89) και 189/95 (ΦΕΚ 99/Α/31-5-95), του Ν. 
2367/95 (ΦΕΚ261/Α/95)»Οργανισμόςτης Γ.Γ.Β.». 

γ) του Π.Δ.27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

2. - Την αριθ. 3574/5.7.99 (ΦΕΚ 1373/Β75.7.99) κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Γ ιάννη Ζαφειρόπουλο». 

3. - Την αριθ. πρωτ. 251811/3/4-0/10.7.1999 απόφαση 
του αρχηγού της Ελληνικής Αστυνομίας. 

4. - Την ανάγκη εγκρίσεως υπερωριακής εργασίας δύο 
(2) αστυνομικών της προσωπικής ασφάλειας του Υφυ¬ 
πουργού Ανάπτυξης. 

5. - Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
περί ανάθεσης αρμοδιοτήτων στους Υφυπουργούς Οικο¬ 
νομικών. 

6. - Την αριθ. 2/74260/0004/15.10.1999 απόφαση «Με¬ 
ταβίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91», αποφασίζουμε: 


Εγκρίνουμε υπερωριακή εργασία μέχρι σαράντα (40) 
ώρες το μήνα, νυχτερινή μέχρι τριάντα (30) ώρες το μήνα 
και εργασία Κυριακών και εξαιρέσιμων ημερών (νυχτερι¬ 
νή και ημερήσια) μέχρι είκοσι (20) ώρες το μήνα, για τον 
καθένα έκτων δύο (2) ανδρώντης προσωπικής ασφάλει¬ 
ας του Υφυπουργού Ανάπτυξης, για το χρονικό διάστημα 
από 1.1.2000 έως και 31.12.2000. 

Με απόφαση του Υφυπουργού Ανάπτυξης ορίζονται οι 
άνδρες της προσωπικής ασφάλειας, οι ώρες απασχόλη¬ 
σης του καθενός οι λοιποί όροι και προϋποθέσεις αμοιβή 
τους. 

Η δαπάνη που θα ανέλθει στο ποσό των 2.681.040 δρχ. 
θα βαρύνει τον προϋπολογισμό εξόδων οικονομικού 
έτους 2000 της Γενικής Γραμματείας Βιομηχανίας του 
Υπουργείου Ανάπτυξης Φορέας 35/110, και μέσα στα 
πλαίσια των εγκεκριμένων πιστώσεων (ΚΑΕ 0531,0532). 

Η σχετική απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Βιομηχανίας 

Υπουργείου Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ ΠΑΝ. ΘΕ0ΦΑΝ0Π0ΥΛ0Σ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































